text: Nu har Spellerberg klubrekorden: 589 kampe for KIF på 14 år
  13 marts 2016 kl. 07.09
  Sejr over Skjern, erobring af 2.-pladsen i ligaen og fejring af Bo Spellerbergs nye klubrekord. Det var lørdag aftens højdepunkter for de mange tilskuere i Sydbank Arena i Kolding.
  Med en sejr på 28-26 i topopgøret mod Skjern snuppede KIF Kolding København 2.-pladsen med 32 point, mens Skjern har 31.
  Placeringen som nr. to er  vigtig, fordi den giver ekstra point med videre til slutspillet.
  Efter kampen deltog størsteparten af de 4.307 tilskuere i fejringen og hyldesten af Bo Spellerberg, der lørdag overtog kamprekorden i KIF fra  Boris Schnuchel med 589 kampe.
  Bo Spellerbergs 589 kampe for KIF fordeler sig over 14 sæsoner  på 409 ligakampe, 129 EC/CL kampe og 51 pokalkampe.
  Amazing @spellerberg sets #record tonight playing his match no. 589 in the @KIFKoldingKBH jersey!! 😍🎉👏🏼 #Respect #LivingLegend #BEAPARTOFIT
  
  